Document ID: 32005D0657

ROZHODNUTIE KOMISIE
z 15. septembra 2005,
ktorým sa mení a dopĺňa dodatok B k prílohe IX k Aktu o pristúpení z roku 2003, pokiaľ ide o niektoré prevádzkarne v sektore mlieka, rýb a mäsa v Litve
[oznámené pod číslom K(2005) 3441]
(Text s významom pre EHP)
(2005/657/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jeho prílohu IX kapitola 5 oddiel B písm. d),
keďže:
(1)
Litve sa poskytli prechodné obdobia, ktoré sa týkajú niektorých prevádzkarní uvedených v dodatku B k prílohe IX k Aktu o pristúpení z roku 2003.
(2)
Dodatok B k prílohe IX k Aktu o pristúpení z roku 2003 sa zmenil a doplnil rozhodnutiami Komisie 2004/472/ES (1), 2004/473/ES (2) a 2005/421/ES (3).
(3)
V súlade s úradným vyhlásením príslušného litovského orgánu ukončili určité prevádzkarne v sektore mäsa, mlieka a rýb modernizačný proces a sú tak v úplnom súlade s právnymi predpismi Spoločenstva. Určité prevádzkarne ukončili svoju činnosť. Tieto prevádzkarne by sa preto mali vypustiť zo zoznamu prevádzkarní, na ktoré platí prechodné obdobie.
(4)
Obmedzený počet prevádzkarní vynaložil značné úsilie na splnenie požiadaviek stanovených právnymi predpismi Spoločenstva. Tieto prevádzkarne však pre mimoriadne technické obmedzenia nie sú schopné ukončiť modernizačný proces do predpísaného termínu. Preto je odôvodnené povoliť týmto prevádzkárňam dodatočný čas na dokončenie modernizačného procesu.
(5)
Dodatok B k prílohe IX k Aktu o pristúpení z roku 2003 by sa preto mal zodpovedajúcim spôsobom zmeniť a doplniť. Na účely zrozumiteľnosti by sa mala príloha nahradiť.
(6)
O opatreniach ustanovených v tomto rozhodnutí bol informovaný Stály výbor pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Dodatok B k prílohe IX k Aktu o pristúpení z roku 2003 sa nahrádza znením prílohy k tomuto rozhodnutiu.
Článok 2
Toto rozhodnutie je určené členským štátom.
V Bruseli 15. septembra 2005

Labels: 17
0
6
18
15